SAN FERNANDO CITY, La Union - Iti laksid ti mapaspasaran a kinaranggas iti Gaza Strip iti pagilian nga Israel ket saan met nga apektado ti preyso ken suplay ti taraon sadiay.
Iti pannakiuman ti Bombo Radyo iti maysa nga Oversease Filipino Worker (OFW) sadiay Israel a ni Jean Lopez-Manongdo, kinunana nga agtaltalinaed ken saan nga aggargaraw ti presyo ken umdas ti suplay ti taraon.
Segun ken ni Manongdo, gapu iti mapaspasarak a riribuk iti nagbaetan ti Hamas Militants ken Israeli Defense Forces ket bimmaba met ti sinnukatan ti Dollar ken Israli Shekel.
Kabayatanna, naminsan met a pinunas ti nadakamat nga OFW ti panagdanag dagiti kailian ditoy Pilipinas nga adda ti kabagianda idiay Israel.
Agtaltalinaed met a natalged ti kasasaad dagiti Pilipino iti nasao a pagilian ken sumursurotda laeng iti pammagbaga ti embahada tapno saanda a maisagmak.
ilo_Latn ilo_Latn ilo_Latn ilo_Latn ilo_Latn